OSNOVNA ŠKOLA JURJA KLOVIĆA TRIBALJ

TRIBALJ

KLASA:112-02/23-01/1

URBROJ: 2107-34-23-2

Tribalj, 15. veljače 2023. godine

Na temelju članka 8. Pravilnika o načinu i postupku zapošljavanja u Osnovnoj školi Jurja Klovića Tribalj, a vezano uz raspisani natječaj KLASA:112-02/23-01/1, URBROJ: 2107-34-22-1 od 30. siječnja 2023. godine za zasnivanje radnog odnosa na radnom mjestu učitelja/ice prirode i biologije - jedan izvršitelj/ica na određeno nepuno radno, Povjerenstvo za vrednovanje kandidata donosi

**ODLUKU O PROVEDBI POSTUPKA VREDNOVANJA  
KANDIDATA ZA RADNO MJESTO UČITELJA/ICE**

**PRIRODE I BIOLOGIJE**

**(ODREĐENO NEPUNO)**

Sukladno odredbama Pravilnika o načinu i postupku zapošljavanja u Osnovnoj školi Jurja Klovića Tribalj provest će se vrednovanje kandidata putem **testiranja i razgovora** (intervjua).

**TESTIRANJE**

Područje iz kojeg se obavlja testiranje je:

1. **Informatička pismenost (rad na računalu)**

Testiranje kandidata provest će se 21. veljače 2023. godine u 9,00 sati u Osnovnoj školi Jurja Klovića Tribalj, Tribalj 21, Tribalj te će kandidati koji ispunjavaju formalne uvjete natječaja, a čije su prijave pravodobne i potpune, biti pozvani na testiranje objavom na školskoj mrežnoj stranici http://os-jklovica-tribalj.skole.hr.

Testom Informatičke pismenosti se provjeravaju znanje i vještine o osnovama rada na računalu: rad u operacijskom sustavu Windows, korištenje interneta i različitih internetskih usluga, obrada teksta (MS Word), rad s proračunskim tablicama (MS Excel).

Ako kandidat ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) na temelju koje se utvrđuje prije testiranja identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja, te čije prijave nisu pravodobne i potpune.

Nakon utvrđivanja identiteta kandidatima Povjerenstvo će podijeliti testove kandidatima.

Po utvrđivanju identiteta, kandidatima će biti podijeljena pitanja za pisano testiranje koje traje 45 minuta.

Kandidati su obvezni doći 15 minuta ranije, uz napomenu da ukoliko ne dođu u traženom terminu neće moći pristupiti testiranju.

Za vrijeme pisanog testiranja nije dopušteno:  
- koristiti se bilo kakvom literaturom odnosno bilješkama  
- koristiti mobitel ili druga komunikacijska sredstva  
- napuštati prostoriju u kojoj se testiranje odvija  
- razgovarati s ostalim kandidatima.  
Ako kandidat postupi suprotno pravilima pisanog testiranja, bit će udaljen s testiranja, a njegov rezultat Povjerenstvo neće priznati niti ocijeniti.  
Smatra se da je kandidat zadovoljio na testiranju informatičke pismenosti ako je ostvario  
najmanje 50% bodova od ukupnog broja bodova.  
  
Kandidat koji ne zadovolji na testiranju informatičke pismenosti ne ostvaruje pravo na pristup razgovoru (intervjuu).

**RAZGOVOR (INTERVJU)**

S kandidatima koji su zadovoljili na testiranju obavit će se razgovor (intervju) neposredno nakon završetka pisanog testiranja.  
Na razgovoru se utvrđuju znanja, sposobnosti, vještine, interesi, profesionalni ciljevi, motivacija kandidata za rad u Školi.  
Smatra se da je kandidat zadovoljio na razgovoru (intervjuu) ako je dobio najmanje 50% bodova od ukupnog broja bodova.

Prije donošenja konačnog prijedloga Školskom odboru ravnateljica će pozvati kandidate koji su zadovoljili na razgovoru.

Pravni i drugi izvori za pripremanje kandidata za razgovor (intervju):

• Zakon o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19 i 64/20)

• Pravilnik o kriterijima za izricanje pedagoških mjera (Narodne novine br. 94/15 i 03/17)

• Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine br. 67/14, 81/15 i 53/21)

• Pravilnik o postupanju odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine br. 132/13)

• Kurikulum nastavnog predmeta Priroda i biologija za osnovne škole (dostupno na: https://mzo.gov.hr/istaknute-teme/odgoj-i-obrazovanje/nacionalni-kurikulum/predmetni-kurikulumi/539)

Povjerenstvo za vrednovanje kandidata